Kas teil on ettekujutus, et riigiametis saavad töötada ainult miljonärid, kes maksavad kõik riskid, mis  nende töös esinevad, ise kinni? Ametnikud vaidlevad töötajatega tihti, see on õigusriigile kohane ja mitte alati ei jää riik võitjaks, see on täiesti loomulik. Antud protsessis oli tegu - õigem kommenteerija oleks muidugi justiitsminister - aga 31 politseiametnikuga, kellest üks võitis riigi vastu protsessi ja summa suurus ei ole seal lõplik, aga me eraldasime selle raha. No ei ole kuidagi võimalik suhtuda nii, et kui ametnik eksib, jääb kaotajaks, et siis ta maksab oma kaks-kolm aastapalka ära ja sellega  ongi siis Eesti riik valmis. Nii ei ole võimalik. Siin ei olnud tegemist mitte rumaluse, mitte halva tahtega, vaid õigusriigis paratamatu kaotuse võimalusega kohtus.